CELEX: 32020D1581
Language: hu
Date: 2020-10-23 00:00:00
Title: A Tanács (EU) 2020/1581 határozata (2020. október 23.) az Európai Unió nevében az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodással létrehozott, kereskedelmi formációban ülésező Társulási Bizottságban a megállapodás XIII. mellékletének (A vámjogszabályok közelítése) naprakésszé tétele tekintetében képviselendő álláspontról

30.10.2020   
               
               
                  HU
               
               
                  Az Európai Unió Hivatalos Lapja
               
               
                  L 362/18
               
            
         A TANÁCS (EU) 2020/1581 HATÁROZATA
         (2020. október 23.)
         az Európai Unió nevében az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodással létrehozott, kereskedelmi formációban ülésező Társulási Bizottságban a megállapodás XIII. mellékletének (A vámjogszabályok közelítése) naprakésszé tétele tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodást (1) (a továbbiakban: a megállapodás) az Unió az (EU) 2016/838 tanácsi határozattal (2) kötötte meg, és a megállapodás 2016. július 1-jén lépett hatályba.
                  
               
                     (2)
                  
                  
                     A megállapodás 406. cikkének (3) bekezdése értelmében a Társulási Tanács hatáskörrel rendelkezik a megállapodás mellékleteinek naprakésszé tételére vagy módosítására.
                  
               
                     (3)
                  
                  
                     A megállapodás 408. cikkének (2) bekezdése értelmében a Társulási Tanács bármely hatáskörét átruházhatja a Társulási Bizottságra, beleértve a kötelező érvényű döntések meghozatalára vonatkozó hatáskört is.
                  
               
                     (4)
                  
                  
                     A Társulási Tanács 3/2014. sz. határozatának (3) 1. cikke értelmében a Társulási Tanács átruházta a kereskedelmi formációban ülésező Társulási Bizottságra a megállapodás azon mellékleteinek naprakésszé tételére vagy módosítására vonatkozó hatáskörét, amelyek többek között a megállapodás IV. címének (Kereskedelem és kereskedelemmel kapcsolatos ügyek) 5. fejezetéhez (Vámügyi együttműködés és a kereskedelem könnyítése) kapcsolódnak, amennyiben az 5. fejezetben nincsenek konkrét rendelkezések az említett mellékletek naprakésszé tételére vagy módosítására vonatkozóan.
                  
               
                     (5)
                  
                  
                     A kereskedelmi formációban ülésező Társulási Bizottságnak a következő ülésén határozatot kell elfogadnia a megállapodás XIII. mellékletének (A vámjogszabályok közelítése) naprakésszé tételére vonatkozóan.
                  
               
                     (6)
                  
                  
                     Helyénvaló meghatározni az Unió nevében a kereskedelmi formációban ülésező Társulási Bizottságban képviselendő álláspontot, mivel a tervezett határozat kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás 408. cikkének (4) bekezdésében említett, kereskedelmi formációban ülésező Társulási Bizottság 7. ülésén a megállapodás XIII. mellékletének (A vámjogszabályok közelítése) naprakésszé tétele tekintetében az Unió nevében képviselendő álláspont a kereskedelmi formációban ülésező Társulási Bizottság határozattervezetén alapul (4).
         
         
            2. cikk
            A kereskedelmi formációban ülésező Társulási Bizottságnak az 1. cikkben említett határozatát elfogadását követően ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 23-án.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  HL L 261., 2014.8.30., 4. o.
         
         
            (2)  A Tanács (EU) 2016/838 határozata (2016. május 23.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő megkötéséről (HL L 141., 2016.5.28., 26. o.).
         
            (3)  Az EU–Grúzia Társulási Tanács 3/2014. sz. határozata (2014. november 17.) a Társulási Tanács egyes hatásköreinek a kereskedelmi formációban ülésező Társulási Bizottságra történő átruházásáról [2015/2263] (HL L 321., 2015.12.5., 72. o.).
         
            (4)  Lásd az ST 11388/20 dokumentumot a http://register.consilium.europa.eu oldalon.